Държавен вестник, бр. 14, 2012 г., стр. 5

БРОЙ  14	
Д Ъ Р Ж А В Е Н  В Е С Т Н И К 	
СТР.  5  
Чл. 11. (1) Процедури за предоставяне на 
разрешения за проучване се откриват със 
заповед на министъра на икономиката, енерге-
тиката и туризма след заявление на кандидат 
или по служебна инициатива.
(2) Не се откриват процедури за предоста-
вяне на разрешения за проучване за площи, 
които покриват изцяло или включват части 
от площта, в границите на която:
1. са предоставени вече разрешения за 
проучване или разрешения за съхранение;
2. е подадено заявление за разрешение за 
съхранение;
3. са предоставени права по реда на Закона 
за подземните богатства;
4. са предоставени права за съответната 
геоложка формация по реда на друг закон;
5. попадат защитени със закон територии 
и обекти, включително защитени територии 
за опазване на културното наследство.
(3) Не се откриват процедури за предоста-
вяне на разрешения за съхранение за площи, 
които покриват изцяло или включват части 
от площта, в границите на която:
1. са предоставени вече разрешения за 
съхранение;
2. са предоставени права по реда на Закона 
за подземните богатства;
3. са предоставени права за съответната 
геоложка формация по реда на друг закон;
4. попадат защитени със закон територии 
и обекти, включително защитени територии 
за опазване на културното наследство.
(4) Процедурите по предоставяне на раз-
решения се провеждат в съответствие с 
принципите за публичност, прозрачност и 
конкуренция.
Чл. 12. Титулярят на разрешение за проуч-
ване има изключителното право да извършва 
проучване за установяване, характеризиране 
и оценка на потенциален комплекс за съхра-
нение на въглероден диоксид.
Чл. 13. (1) Предоставените разрешения за 
проучване и разрешения за съхранение се 
обнародват в „Държавен вестник“, публикуват 
се на интернет страницата на Министерството 
на икономиката, енергетиката и туризма и се 
обявяват в общините по местонахождението на 
обекта заедно със списъка на координатите на 
граничните точки на площта на разрешението.
(2) Разрешенията за проучване и разреше-
нията за съхранение се регистрират в специ-
ализираните карти и регистри по чл. 8, ал. 2, 
т. 3 в 7-дневен срок от обнародването им в 
„Държавен вестник“.
Чл. 14. Правата и задълженията, произ-
тичащи от предоставените разрешения за 
проучване и разрешения за съхранение, не 
могат да се прехвърлят на трети лица.
Раздел ІІ
Разрешение за проучване
Чл. 15. (1) Предоставената площ за проуч-
ване не може да надвишава:
1. на сушата – 5 хил. кв. км;
2. в континенталния шелф и в изключи-
телната икономическа зона в Черно море –  
20 хил. кв. км.
(2) При откриване на потенциален ком-
плекс за съхранение, който е на границата на 
предоставената площ за проучване, титулярят 
на разрешението има право на разширение 
на площта с цел цялостна оценка на потен-
циалния комплекс за съхранение, при условие 
че разширението не засяга:
1. правата на други титуляри, предоставени 
по реда на този закон, или 
2. права върху земните недра, предоставени 
по реда на Закона за подземните богатства 
или на друг закон, или 
3. защитени със закон територии и обекти, 
включително защитени територии за опазване 
на културното наследство.
(3) Части от площта по ал. 1, които са 
проучени и в които не са установени части 
от потенциалния комплекс за съхранение, се 
освобождават от титуляря на разрешението 
за проучване преди всяко удължаване на сро-
ковете по чл. 16, ал. 3 и 4 при условия и по 
ред, определени с разрешението за проучване.
(4) Титулярят на разрешението има право 
по своя преценка допълнително да осво-
бождава площи в края на всяка година при 
условия и по ред, определени с разрешението 
за проучване.
Чл. 16. (1) За издаване на разрешение за 
проучване се подава писмено заявление до 
министъра на икономиката, енергетиката и 
туризма, което съдържа:
1. наименованието, седалището, адреса на 
лицето и данни за регистрация;
2. наименованието и местоположението на 
предложената площ за проучване, определена 
с координатите на характерните гранични 
точки на площта;
3. кратко описание на целите, сроковете за 
започване на проучвателните дейности, вида, 
обема, методите, продължителността на про-
учване и тяхната стойност, както и мерките за 
опазване на земните недра и околната среда, 
човешкото здраве и културните ценности;
4. препоръки от банкови и други финансови 
институции, както и от бизнес партньори;
5. декларация, че кандидатът няма парични 
задължения към държавата или към община 
по смисъла на чл. 162, ал. 2 от Данъчно-оси-
гурителния процесуален кодекс, установени с 
влязъл в сила акт на компетентен орган, освен 
ако е допуснато разсрочване или отсрочване 
на задълженията, или парични задължения, 
свързани с плащането на вноски за социално 
осигуряване или на данъци съгласно правните 
норми на държавата, в която кандидатът е 
установен;
6. доказателства за наличието на необ-
ходимите за извършване на съответните 
дейности технически капацитет и финансови 
възможности.